**ชื่อเรื่อง :** ปัจจัยที่มีผลต่อการพัฒนาตามพันธกิจคณะเภสัชศาสตร์

มหาวิทยาลัยมหาสารคาม

**ผู้วิจัย**  **:** นางสาวขวัญศิริ ดำคำ

**ปริญญา** **:** รัฐประศาสนศาสตรมหาบัณฑิต (การจัดการภาครัฐและภาคเอกชน)

มหาวิทยาลัยราชภัฏมหาสารคาม

**อาจารย์ที่ปรึกษา** **:** ดร.รังสรรค์ อินทร์จันทร์

รศ.ดร.เสาลักษณ์ นิกรพิทยา

**ปีการศึกษา** **:** 2560

**บทคัดย่อ**

การวิจัยในครั้งนี้มีวัตถุประสงค์เพื่อศึกษา ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม ตลอดจนข้อเสนอแนะการเสริมสร้างการพัฒนาตามพันธกิจคณะเภสัชศาสตร์ มหาวิทยาลัยมหาสารคาม โดยศึกษาจากกลุ่มตัวอย่างที่เป็นบุคลากรคณะเภสัชศาสตร์ มหาวิทยาลัยมหาสารคาม และนักศึกษาคณะเภสัชศาสตร์ มหาวิทยาลัยมหาสารคาม จำนวน 256 คน โดยการสุ่มตัวอย่างแบบแบ่งชั้นภูมิ และการสุ่มตัวอย่างแบบง่าย เครื่องมือที่ใช้ในการเก็บรวบรวมข้อมูลได้แก่ แบบสอบถาม สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ส่วนเบี่ยงเบนมาตรฐาน สัมประสิทธิ์สหสัมพันธ์พหุคูณ และการวิเคราะห์การถดถอยพหุคูณเชิงเส้นตรงแบบกำหนดตัวแปรทั้งหมดเข้าไปในสมการ โดยกำหนดนัยสำคัญทางสถิติที่ .05

ผลการวิจัย พบว่า 1) ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม พบว่า ปัจจัยทั้งหมดอยู่ในระดับมาก โดยสามารถเรียงลำดับปัจจัยที่มีค่าเฉลี่ยจากมากไปหาน้อยได้ ดังนี้ ปัจจัยผู้นำเป็นปัจจัยมีค่าเฉลี่ยมากที่สุด รองลงมาได้แก่ ปัจจัยนโยบาย ปัจจัยบุคลากร ปัจจัยนิสิตคณะ ปัจจัยเทคโนโลยี ปัจจัยการเมือง ปัจจัยสังคม ปัจจัยเศรษฐกิจ และสุดท้ายได้แก่ ปัจจัยทรัพยากร 2) ระดับการพัฒนาตามพันธกิจคณะเภสัชศาสตร์ มหาวิทยาลัยมหาสารคามโดยรวม อยู่ในระดับมาก โดยสามารถเรียงลำดับค่าเฉลี่ยของด้านจากมากไปหาน้อยได้ ดังนี้ ด้านผลิตบัณฑิตที่มีคุณภาพในสาขาเภสัชศาสตร์และสาขาอื่นที่เกี่ยวข้องโดยใช้เทคโนโลยีที่เหมาะสม ด้านให้บริการชุมชนด้านสุขภาพ ด้านส่งเสริมและทำนุบำรุงศิลปวัฒนธรรมและภูมิปัญญาท้องถิ่นด้านสุขภาพ และด้านวิจัยทางเภสัชศาสตร์ เพื่อนำองค์ความรู้ที่ได้ไปใช้ในการสร้างสุขภาวะแก่ประชาชนและสังคมตามลำดับ 3) ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคามพบว่า มีจำนวน 3 ตัวแปร ได้แก่ ปัจจัยนโยบาย ปัจจัยสังคมและปัจจัยเทคโนโลยี โดยมีค่าสัมประสิทธิ์ความสัมพันธ์พหุคูณกับตัวแปรตามเท่ากับ 0.63 และตัวแปรอิสระทั้งหมดสามารถอธิบายการผันแปรของตัวแปรตามโดยรวมได้ร้อยละ 58.10 4) ข้อเสนอแนะการเสริมสร้างการพัฒนาตามพันธกิจคณะเภสัชศาสตร์ พบว่า ควรพัฒนาการสื่อสารของอาจารย์ให้สามารถสื่อสารกับนิสิตได้ สั่งการบ้านให้น้อยลงอาจจะเน้นด้านการฝึกปฏิบัติงานมากขึ้น อยากมีอุปกรณ์เครื่องมือทางวิทยาศาสตร์ที่หลากหลายมากขึ้น

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาจารย์ที่ปรึกษาวิทยานิพนธ์หลัก

**Title :** Factors Affecting the Mission Development of the Faculty of

Pharmacy, Mahasarakham University.

**Author** **:** Mis.Kwansiri Dumkum

**Degree** **:** Master of Public Administration (Public and Private Management)

Rajabhat Maha Sarakham University

**Advisors** **:** .Dr.Rungsarn In-Jun

Assoc.Prof.Dr.Saowaluk Nikornpittaya

**Year** : 2017

**ABSTRACT**

This research aimed to study the Factors Affecting the Mission Development of the Faculty of Pharmacy, Mahasarakham University, and suggestions on strengthening or boosting the mission development of the Faculty of Pharmacy, Mahasarakham University. The sample group for this study consisted of 256 employees and students of the Faculty of Pharmacy, Mahasarakham University, obtained through multistage sampling and simple random sampling. The instrument used to collect data for this study was a questionnaire. The statistics used in this research were percentage, mean, standard deviation, correlation coefficient and multiple linear regression analysis with all the variables entered into the equation and statistical significance determined at the .05 level.

The results found that : 1) The overall Mission Development of the Faculty of Pharmacy, Mahasarakam University was found at high level, and was high in the 4 aspects 2) Factors affecting the mission development of the Faculty of Pharmacy, Mahasarakam University was found in 3 factors which were; Policy factor, Social factor and Technology factor which all factors has the multiple correlation coefficient found at 0.63 and all factors, indicating that all the variables could account for 58.10 percent of variance in the dependent variable. 3) Suggestions in developing the mission development of the Faculty of Pharmacy, Mahasarakam University were : Should develop the teacher’s communication to students ; f = 67. Should order less homework and do more practice ; f = 58. Wanted to have more science equipment ; f = 54

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Major Advisor